《玉笛引》
唐代·方式济

遗钗断发填宫井，擪笛魂归春苑影。墙外无人三两声，碧墀铺月梨花冷。

记得西园侍宴时，君王爱度《凉州词》。长调穿风无气力，铜盘露赐传催急。

白杨瑟瑟迷金碗，纤尘光掩昭华琯。歌台小妓惯偷吹，误渍残脂口香满。

蜀山破梦漏丁丁，不敢床前自报名。回廊弓印惊鹦鹉，夜夜亲来续箫谱。

作者简介：（1676—1717）清安徽桐城人，字沃园。方登峄子。康熙四十八年进士，官内阁中书。因《南山集》案株连，随父戍黑龙江，卒于戍所。所至必考核古迹。工诗，有《述本堂诗集》二卷，并附有《龙沙纪略》。